Lebo's Soweto Backpackers | LekkeSlaap
Lebo's Soweto Backpackers: Hooffoto's
Lebo's Soweto Backpackers: Inside Dorm Bed
Lebo's Soweto Backpackers: Outside Dorm Bed
Lebo's Soweto Backpackers: Double Room
Lebo's Soweto Backpackers: Twin Room
Vanaf R205 per nag (vir 1 persoon)
Adres: Pooe-straat 10823A , Orlando-Wes, Johannesburg, 1804, Gauteng
Lebo's Soweto Backpackers is in Orlando-Wes geleë. Dié lewendige gemeenskap het 'n ryk geskiedenis en kultuur. Lebo's Soweto Backpackers bied 'n persoonlike en unieke ervaring met verblyf-opsies te kies en te keur. Daar is slaapsale, privaat kamers en jy kan selfs jou eie tent gaan opslaan of een van ons volledig toegeruste tente huur, en daar is ook 'n knus boomhuis wat van riet en bamboes gemaak is.
Lebo's is trots om een van die min rugsakreisigerslosies te wees wat onder swart bestuur is en ons is een van min instansies wat rugsakreisigerverblyf in 'n gemeenskap soos Soweto bied.
Gaan verken gerus die alombekende Orlando-Wes vir 'n unieke ervaring. Stap deur Soweto se strate en raak vertroud met die township se "Tsotsi-taal". Gaan op een van ons toere, ry fiets of wandel rond, speel sokker saam met die plaaslike inwoners of gaan kyk een van die groot sportwedstryde. Raak as vrywillige betrokke by een van ons gemeenskapsprojekte en ontmoet mense wat ontwikkeling moontlik maak. Maak 'n draai by museums, restaurante en sjebiens. Lê besoek af by die kerk en sing luidkeels kerkgesange. Hier is iets vir almal!
Gaste kan gerus die gemeenskaplike selfsorg-kombuis gebruik en daar is 'n speletjiesarea buite met 'n pooltafel, tafelvoetbal, hangmatte en braaigeriewe. Gaste kan lekker braai en op die maat van dromme en kwaito-musiek dans. Die Beach Bar is 'n lewendige plek waar jy 'n drankie kan drink en na die Afrika- en reggae-ritmes kan luister.
Ontbyt, middagete en aandete word in ons buitelug-restaurant bedien. Kom sit gerus onder die lapa, by die boma of ontspan op 'n kombers met 'n piekniek, of smul aan 'n tuisgekookte maaltyd. Heerlike, eg Suid-Afrikaanse disse word op die vuur voorberei. Daar is potjiekos, kerries, 'n slaai-buffet en braaivleis op die spyspaart. 'n Kontinentale ontbyt met ontbytgraan, jogurt, vrugte, sap, tee en koffie word bedien. 'n Warm ontbyt met spek, worsies, eiers, tamatie, kaas en roosterbrood is ook beskikbaar.
Pooe-straat 10823A , Orlando-Wes, Johannesburg, 1804, Gauteng
Orlando West Wes-Rand Johannesburg Gauteng
https://travelground.imgix.net/AAEAAQAAAAAAAAAAAAAAJDI5YmM5MzczLTQ3Y2MtNDY3ZS05NjZkLTM2ZjQwYzA4NWQ0NQ?w=1440&h=960&fit=crop&auto=format Vanaf R205 per nag (vir 1 persoon) 10823A Pooe Street Orlando West 1804 Gauteng 086 999 0018 14:00-19:00 10:00 -26.224384 27.913069